Afskedigelse - Arbejdsgiverens ledelsesret og ledelsespligt - Alm. del
OBS: En online bog kan kun købes i abonnement til Karnov Online, og onlineabonnementet løber indtil du opsiger det skriftligt. Det første år af onlineabonnementet er prisen den samme som den trykte udgave. Herefter er prisen i løbende abonnement kun 25 % af første års pris. Læs mere om onlinebøger her. Nyt i 2. udgave Denne udgave fokuserer i endnu højere grad end 1.-udgaven på ikke blot arbejdsgiverens ledelsesret, men også på arbejdsgiverens ledelsespligt, og særligt konsekvenserne af, at ledelsespligten ikke iagttages. Arbejdsgiverens sanktioner mod lønmodtagerens misligholdelse behandles, både i forhold til irettesættelser, påtaler, advarsler, opsigelser og bortvisninger. Sanktionernes underkendelse og genansættelse behandles ikke i bogen; de behandles i Afskedigelse – spec. del, som forventes at udkomme i 3. kvartal 2027. Materiale offentliggjort indtil 31. marts 2026 er i videst muligt omfang forsøgt indarbejdet i bogen. Kom hele vejen rundt om afskedigelser i dansk ret! Med afsæt i arbejdsgiverens ledelsesret og ledelsespligt behandles i bogen ansættelsesforholds ophør, hvad enten det sker ved opsigelse eller ved bortvisning. Saglighedskravene gennemgås med særligt fokus på sanktionerne mod kravenes tilsidesættelse, herunder godtgørelse og erstatning. Rammerne for tvister i anledning af ansættelsesforholds ophør, såvel på det individuelle, kollektive som offentlige arbejdsmarked, gennemgås med en beskrivelse af de indbyrdes kompetenceregler mellem ordinær domstolsbehandling og de væsentligste fagretlige afgørelsesorganer som faglig voldgift, Afskedigelsesnævnet, Arbejdsretten, Tvistighedsnævnet og Ledernævnet. Tillige behandles problemstillinger som loyalitetspligt, passivitet, suspension, fritstilling, (væsentlige) vilkårsændringer, omplaceringspligt, bevisbyrde, forvaltningsretlige krav til afskedigelser o.l., insolvente arbejdsgivere, ferieafvikling i opsigelsesperioden, arbejdsrelaterede frynsegoder i opsigelsesperioden og fratrædelsesgodtgørelser o.m.a. Målgruppe Bogen henvender sig til alle, der enten har personaleansvar eller rådgiver i ansættelses- og arbejdsret. Om forfatteren Jens Paulsen er advokat (H) og partner hos HortenDahl. Han beskæftiger sig primært med arbejds- og insolvensretlige problemstillinger og er forfatter eller medforfatter til et betydeligt antal bøger og artikler om erhvervs-, arbejds-, insolvens- og landbrugsretlige emner, herunder ni bøger på det ansættelsesretlige område, hvor han primært beskæftiger sig med konkurrencebegrænsende klausuler og lønmodtagerforhold i relation til såvel solvente som insolvente virksomhedsoverdragelser. Han fører tvistesager ved såvel de ordinære domstole som de fagretlige afgørelsesorganer og optræder i rollen som voldgiftsdommer, særligt på det ansættelsesretlige område.